**národná rada slovenskej republiky**

**VI. volebné obdobie**

**Číslo: 2098/2015**

**1812**

**Návrh na voľbu komisára pre deti a komisára pre osoby so zdravotným postihnutím**

Predkladá: Materiál obsahuje:

Výbor NR SR pre ľudské práva a Správa výboru

národnostné menšiny Zoznam kandidátov

Životopisy kandidátov

 Návrh uznesenia NR SR

**Bratislava november 2015**

**Správa**

**Výboru Národnej rady Slovenskej republiky pre ľudské práva a národnostné menšiny k voľbe komisára pre deti a komisára pre osoby so zdravotným postihnutím**

Národná rada Slovenskej republiky 25. júna 2015 schválila zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov. Zákon nadobudol účinnosť 1. septembra 2015.

Podľa § 16 citovaného zákona komisára pre deti a komisára pre zdravotne postihnutých volí národná rada z kandidátov navrhnutých príslušným výborom národnej rady. V zmysle rozhodnutia predsedu národnej rady z 10. septembra 2015 č. 1791 príslušným výborom je Výbor NR SR pre ľudské práva a národnostné menšiny. Návrhy na kandidátov na komisárov môžu príslušnému výboru podávať poslanci národnej rady.

V lehote určenej rozhodnutím predsedu národnej rady do 23. októbra 2015 podali poslanci národnej rady príslušnému výboru 4 návrhy na kandidáta na komisára pre deti a 2 návrhy na kandidáta na komisára pre osoby so zdravotným postihnutím.

Za komisára možno zvoliť osobu, ktorá je občanom Slovenskej republiky, má spôsobilosť na právne úkony v plnom rozsahu, dosiahla vysokoškolské vzdelanie druhého stupňa, je bezúhonná, je akceptovaná reprezentatívnymi organizáciami a písomne súhlasila s kandidatúrou za komisára. Vysokoškolské vzdelanie kandidáta sa preukazuje doloženým dokladom o absolvovaní vysokoškolského štúdia druhého stupňa vydaným vysokou školou alebo doloženým rozhodnutím o uznaní dokladu o takom vzdelaní podľa zákona č. 293/2007 Z. z.; bezúhonnosť sa preukazuje doloženým výpisom z registra trestov nie starším ako tri mesiace. Akceptácia reprezentatívnymi organizáciami sa preukazuje podporným stanoviskom najmenej piatich občianskych združení alebo neziskových organizácií poskytujúcich všeobecne prospešné služby, ktoré majú predmet činnosti v oblasti presadzovania a ochrany práv detí, resp. presadzovania a ochrany práv osôb so zdravotným postihnutím a pôsobia najmenej päť rokov v tejto oblasti (§ 15 ods. 4 zákona č. 176/2015 Z. z.). Plnenie podmienky slovenského štátneho občianstva a spôsobilosti na právne úkony navrhnutí kandidáti potvrdia čestným vyhlásením.

V súlade s § 15 ods. 5 predmetného zákona výbor na svojej 57. schôdzi 4. novembra 2015 overoval, či všetky navrhnuté osoby spĺňajú podmienky voliteľnosti uvedené v § 15 ods. 1 až 4 zákona.

V zmysle príslušných ustanovení zákona výbor na základe kontroly predložených dokumentov vyžadovaných zákonom a volebným poriadkom, ako aj na základe vypočutia kandidátov svojím uznesením č. 203 konštatoval, že

kandidáti na komisára pre deti

**Natália Blahová,**

**Ondrej Gallo,**

**Jozef Mikloško** a

**Viera Tomanová**

spĺňajú podmienky voliteľnosti;

kandidáti na komisára pre osoby so zdravotným postihnutím

**Lýdia Brichtová** a

**Zuzana Stavrovská**

spĺňajú podmienky voliteľnosti.

Na základe uvedených skutočností výbor navrhuje, aby národná rada

**zvolila**

**komisára pre deti z kandidátov:**

Natália Blahová,

Ondrej Gallo,

Jozef Mikloško,

Viera Tomanová;

**zvolila**

**komisára pre osoby so zdravotným postihnutím z kandidátov:**

Lýdia Brichtová a

Zuzana Stavrovská;

**uskutočnila opakovanú voľbu v prípade, že vo voľbe nebude zvolený komisár pre deti, resp. komisár pre osoby so zdravotným postihnutím s tým, že do opakovanej voľby postupujú dvaja kandidáti s najväčším počtom získaných hlasov.**

Správa výboru bola schválená na 60. schôdzi výboru 10. novembra 2015 uznesením č. 209. Predmetným uznesením výbor poveril poslanca Bélu Bugára uviesť návrh na voľbu komisára pre deti a komisára pre osoby so zdravotným postihnutím (tlač 1812) na schôdzi Národnej rady Slovenskej republiky.

**Zoznam kandidátov na komisára pre deti**

**Mgr. Natália Blahová**

**Rok narodenia: 1974**

**Bydlisko: Zavar**

**Navrhovateľ: Lucia Nicholsonová a ďalší 7 poslanci NR SR**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 5 reprezentatívnych organizácií (Združenie Detský smiech; Detské centrum Slovensko; OZ Šanca pre nechcených; OZ Asociácia náhradných rodín; OZ Asociácia supervízorov a sociálnych poradcov)

**Mgr. Ondrej Gallo**

**Rok narodenia: 1981**

**Bydlisko: Bratislava**

**Navrhovateľ: Rudolf Chmel**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Masarykova univerzita v Brne)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 5 reprezentatívnych organizácií (Liga za ľudské práva, o. z.; Centrum Slniečko, n. o.; OZ Návrat; OZ Náruč – Pomoc deťom v kríze; OZ Prima)

**Prof. MUDr. Jozef Mikloško, PhD.**

**Rok narodenia: 1969**

**Bydlisko: Svätý Jur**

**Navrhovateľ: Pavol Hrušovský**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave, vedecko-pedagogickú hodnosť PhD. získal na Trnavskej univerzite v Trnave, vedecko-pedagogický titul docent získal na Trnavskej univerzite v Trnave, v r. 2011 menovaný za vysokoškolského profesora v odbore sociálna práca)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 46 reprezentatívnych organizácií (Áno pre život n. o.; ARABESKA Slovenská spoločnosť pre rozvoj špeciálnej gymnastiky, športu a tanca mentálne postihnutých; Asociácia rodín a rodinných spoločenstiev na Slovensku; Asociácia rodinných sudcov; OZ Brána do života – detský domov; Centrum pomoci pre rodinu; Centrum pre rodinu – Pezinok; Centrum pre rodinu – Nitra; Deti ulice; OZ Dobrota sv. Alžbety; Dobrý Pastier n. o.; Dom svätej Alžbety, krízové stredisko pre deti a osamelých rodičov, n. o.; OZ Domov – Dúha; Dorka, n. o.; Drahuška a my... o. z.; OZ eMKLub; eRko – HKSD, o. z.; Familiae Locum – Rodinkovo n. o.; Združenie FEMAN; Fond Pipi Dlhej Pančuchy; Fórum riaditeľov a zamestnancov detských domovov Slovenskej republiky; OZ Horúci tím; Ideálna mládežnícka aktivita; Inštitút Krista Veľkňaza; ISTOTA n. o.; Klub mnohodetných rodín; Laura, združenie mladých; OZ Maják nádeje; miniBODKA; OZ Nádej deťom; Národné centrum pre rovnosť príležitostí, n. o.; OZ Otcovo srdce; OZ Palčekovia; OZ Priatelia Detského centra; RELEVANT n. o.; OZ Rómska duša – Romani vodži; Slovenský skauting, o. z.; OZ Spoločenstvo v službe novej evanjelizácie; Spoločenstvo evanjelickej mládeže; Spoločnosť priateľov detí z detských domovov Úsmev ako dar; Spoločnosť priateľov detí, mládeže a rodín; Šanca pre nechcených; OZ Za dôstojný život; Združenie cez deti k rodine; Združenie Dživipen – Život; Združenie kresťanských spoločenstiev mládeže

**Ing. Viera Tomanová, PhD.**

**Rok narodenia: 1948**

**Bydlisko: Bratislava**

**Navrhovateľ: poslankyňa Jana Laššáková ako predsedníčka poslaneckého klubu SMER-DS**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Vysoká škola ekonomická v Bratislave, akademický titul PhD. získaný na VŠ ZaSP sv. Alžbety v Bratislave)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 14 reprezentatívnych organizácií (Stála konferencia organizácií III. sektora Slovenskej republiky; Národný inštitút rozvoja práce a sociálnej komunikácie, o. z.; O. z. Ženy bez národnostného rozdielu a farby; Za emancipáciu a integráciu Rómov o. z.; Rada mimovládnych organizácií rómskych komunít, o. z.; Alexu združenie na pomoc deťom a prírode; O. z. Savore; Pomoc občanom v núdzi o. z.; Združenie Nádej na pomoc ľuďom s mentálnym postihnutím v Poprade; Detské kočovné divadlo DRaK, o. z.; OZ Triáda; OZ Hniezdo, Klub náhradných rodín; OZ Korene; KORÁLKY - občianske združenie na pomoc deťom so špeciálnymi potrebami; )

**Zoznam kandidátov na komisára pre osoby so zdravotným postihnutím**

**Mgr. Lýdia Brichtová, PhD.**

**Rok narodenia: 1952**

**Bydlisko: Bratislava**

**Navrhovateľ: Rudolf Chmel, Lucia Nicholsonová, Monika Gibalová, Igor Hraško a ďalší 30 poslanci NR SR**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave, akademický titul PhD. pridelila Trnavská univerzita v Trnave)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 19 reprezentatívnych organizácií: Liga proti reumatizmu, o. z.; Slovenský zväz telesne postihnutých; Liga za duševné zdravie, o. z.; Zväz postihnutých civilizačnými chorobami v SR; Košická organizácia vozičkárov – Nezávislý život, o. z.; OZ Spoločnosť na pomoc osobám s autizmom Banská Bystrica; Spoločnosť Parkinson Slovensko, o. z.; Slovenský zväz sclerosis multiplex; Centrum samostatného života, n. o.; Organizácia muskulárnych dystrofikov v SR, o. z. Združenie pre duševné zdravie – INTEGRA, o. z.; Združenie občanov postihnutých epilepsiou „Aura“; Detský klub zdravotne postihnutých detí a mládeže v Košiciach, o. z.; Asociácia Marfanovho syndrómu, o. z.; Spoločnosť dialyzovaných a transplantovaných, o. z.; ZOM Prešov, o. z.; OZ Úsmev pri Rehabilitačnom stredisku v Lipanoch; OZ SANARE na podporu duševného zdravia; Slovenská abilympijská asociácia, o. z.

**JUDr. Zuzana Stavrovská**

**Rok narodenia: 1962**

**Bydlisko: Bratislava**

**Navrhovateľ: Jana Laššáková ako predsedníčka Klubu poslancov za SMER – SD**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Výpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave, titul JUDr. priznaný Univerzitou Komenského v Bratislave)

Súhlas s kandidatúrou

Súhlas so zverejnením osobných údajov

Štruktúrovaný životopis

Podporné stanovisko 9 reprezentatívnych organizácií: Únia nevidiacich a slabozrakých Slovenska; Otvorme dvere, otvorme srdcia o. z.; Spoločnosť na pomoc osobám s autizmom; Združenie na pomoc ľuďom s mentálnym postihnutím v Slovenskej republike; Asociácia Nepočujúcich Slovenska; Myslím - centrum kultúry Nepočujúcich; Spoločnosť psoriatikov a atopikov SR; Asociácia na ochranu práv pacientov SR; Spoločnosť Downovho syndrómu na Slovensku.

**národná rada slovenskej republiky**

**VI. volebné obdobie**

Číslo: CRD-2098/2015

**xxx**

Uznesenie

Národnej rady slovenskej republiky

z ..... novembra 2015

k návrhu na voľbu komisára pre deti a komisára pre osoby so zdravotným postihnutím (tlač 1812)

**Národná rada Slovenskej republiky**

**zvolila**

podľa § 16 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov

**.................................................**

za komisára pre deti

a

**.................................................**

za komisára pre osoby so zdravotným postihnutím

na obdobie šiestich rokov.

Podľa § 17 ods. 1 a 2 zákona č. 176/2015 Z. z. funkčné obdobie komisára začína plynúť dňom začatia výkonu funkcie komisára; komisár začína vykonávať funkciu v deň nasledujúci po dni, keď bol zvolený za komisára.